พอดีทานยาคุมฉุกเฉินเพราะถุงยากแตก จนมีประจำเดือนมาวันที่21 เลยเริ่มกินยาคุมกำเนิดsynfonia วันที่21 กค เลย แบบนี้ถูกต้องไหมครับ แน่ใจว่าเป็นเลือดประจำเดือนครับ วันนี้มีเพศสัมพันธ์ไปแบบไม่ได้ป้องกัน เสร็จนอก แฟนทานยาทุกวัน เวลาอาจจะไม่เท่ากันบ้าง โดยเน้นกินตอน23.00ของวัน แต่คลาดเคลื่อนไม่เกิน3 ชั่วโมง อยากสอบถามว่า ช่วงเวลาที่กินยาเหมาะสมไหม ตอนนี้มีเลือดกระปริดกระปรอยคาดว่าน่าจะเพราะทานแผงแรก, ทานตลอดแบบนี้ ฤทธิ์ยาออกฤทธิ์ป้องกันหรือคุมกำเนิดแล้วหรือยังครับ
สวัสดีค่ะ หากประจำเดือนได้มาในวันที่ 21 ก.ค. และได้เริ่มทานยาคุมกำเนิดในวันที่ 21 ก.ค. ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที หรือหากแม้จะไม่ใช่เลือดประจำเดือน แต่เป็นเลือดที่เกิดจากผลของยาคุมฉุกเฉินก็ตาม หากได้ทานต่อเนื่องไปมาจนถึงวันที่ 4 ส.ค. ก่อนที่จะมีเพศสัมพันธ์ ยาคุมกำเนิดก็จะออกฤทธิ์ในการป้องกันการตั้งครรภ์ได้แล้วค่ะ โดยจะช่วยป้องกันการตั้งครรภ์ได้มากกว่า 99%ส่วนการที่บางวัน ทานยาในเวลาที่ต่างกันประมาณ 3 ชั่วโมง ก็แทบไม่ได้ทำให้ประสิทธิภาพในการป้องกันการตั้งครรภ์ลดลงค่ะ สำหรับเวลาที่เหมาะสมในการทานยาคุมกำเนิดนั้น คือเวลาใดก็ได้ ที่เราจะไม่ลืมทานยาค่ะ ไม่จำเป็นต้องเป็นเวลากลางคืน อาจเป็นเช้า หรือกลางวันก็ได้ ขอให้เราไม่ลืมทานยาค่ะสำหรับอาการเลือดออกกะปริดกะปรอย ก็น่าจะเกิดจากผลของยาคุมได้ โดยเฉพาะยาคุมชนิดที่มีฮอร์โมนต่ำ หรือเกิดจากการทานยาคุมไม่ตรงเวลา ซึ่งโดยส่วนใหญ่เมื่อทานต่อเนื่องไปซัก 1-2 แแผง อาการเลือดออกกะปริดกะปรอยจะค่อยๆ ลดลงจนหายไปเองค่ะ ดังนั้น หากเลือดที่ออกมีปริมาณไม่มาก ก็ไม่ได้อันตรายอะไร